Šventinis koncertas „Panevėžys sveikina Šiaulius“
2025-09-13 18:00 (Europe/Helsinki) | Prisikėlimo aikštė
Rugsėjo 13 d. (šeštadienis)12.00-14.00 | Koncertas „Animacinių filmų pasaulyje“ ir pramogų erdvė vaikams
Dalyvauja: Šiaulių bigbendas (meno vad. ir dirig. R. Ašmanis), vokalinė grupė iš Latvijos „Neaizmirstulites“.Mažuosius džiugins edukacinės erdvės, veidukų piešimas, ženklelių dirbtuvėlės, lauko žaidimai ir kitos pramogos.
Prisikėlimo aikštėKoncertas nemokamas——16.00 | Benjamino Gorbulskio žinomiausių dainų programa „Gyventi nuostabu“
Dalyvauja: koncertinės įstaigos „Kauno santaka“ pučiamųjų instrumentų orkestras „Ąžuolynas“ (vyr. dirig. G. Vaznys) su šokėjomis, solistai Gabrielė Bielskytė (sopranas) ir Vygantas Bemovas (tenoras).
Prisikėlimo aikštėKoncertas nemokamas——17.00 | Koncertas „Muzikos fantazija: Andrew Lloyd Webber pasaulyje“
Dalyvauja: Palangos orkestras (meno vad. ir vyr. dirig. V. Rekašius), solistė Beata Ignatavičiūtė (sopranas).
Prisikėlimo aikštėKoncertas nemokamas——18.00 | Šventinis koncertas „Panevėžys sveikina Šiaulius“
Dalyvauja: Panevėžio muzikinio teatro pučiamųjų orkestras „Garsas“ (meno vad. ir dirig. M. Bražas), solistas Dainotas Varnas.
Prisikėlimo aikštėKoncertas nemokamas

Edmondo Čivinsko draugų atminimo koncertas „15 METŲ BE TAVĘS“
2025-09-18 18:00 | Koncertų salė „Saulė”
Šiauliuose, gimtajame EDMONDO ČIVINSKO mieste, rugsėjo 18 d. 18 val, koncertų salėje „Saulė“ – įvyks didelė jo draugų, kolegų, talento gerbėjų ir žemiečių šventė, pagerbiant iškiliausią Šiaulių asmenybę, nuostabų žmogų, kūrėją ir tikrą draugą.
Ruoškimės dainuoti kartu su EDMONDU ČIVINSKU jo šviesias, amžinas ir nemirtingas dainas. Praėjus penkiolikai metų po skaudžios netekties, Šiaulių scenoje mes tapsime viena daina, vienu balsu, viena jautria šviesa ilgam…
Tą vakarą jis vėl grįš pas mus, jis vėl dainuos kartu iš ekrano, dainuos mums ir Jums, visiems tiems, kurie jo nepamiršome.
Džiaugiuosi savo kolegomis, kurie mielai sutiko atsukti laiką atgal ir vėl pabūti scenoje kartu su EDMONDU: LAURA REMEIKIENĖ, JUVENTAS RADZYS, GRUPĖ „VAIRAS“, ROLANDAS JANUŠAS, ANSAMBLIS „JONIS“, PRANCIŠKUS TRIJONIS, MARIUS BUDRAITIS, VYTAUTAS MUNDINAS, DARIUS VAITOŠKA, AUDRIUS JONAITIS, SIGITAS ORŪNAS, EDMUNDAS GRUBLIAUSKIS, ARVYDAS ŽIAUBERIS, EVALDAS DAUJOTAS, ARTŪRAS MANKUS, ROMAS TRIJONIS, ROLANDAS NARUTAVIČIUS, GEDIMINAS KONTVAINIS, NERIJUS MONGIRDAS, LAIMONAS VAIŠVILA.
Su pagarba ROMAS DAMBRAUSKAS.

Renginio trukmė: 2 val. 30 min.
Pertrauka: nėra.
Nemokamai: vaikai nemokamai neįleidžiami.
Nuolaidos: -20 % senjorams nuo 65 m., neįgaliesiems.
Nuolaidos: perkant 10 ir daugiau bilietų -20 % nuolaida

Spektaklis su gidu DIDIEJI ŠIAULIAI
2025-09-21 17:00
Rugsėjo 4 d. ir 5 d. 18.30 val.
SUSITIKIMO VIETA: prie skulptūros „Aušra” (Aušros al. 52)
ŽANRAS: spektaklis su gidu
TRUKMĖ: 2 val. 15 min.
REKOMENDUOJAMA: šiauliečiams, kuriems šviesa ir meilė savo miestui neužgožė kritinio mąstymo
Trokštame būti DIDELI, norime gyventi DIDELIAME mieste, ilgimės DIDELIŲ idėjų. DIDŽIŲJŲ ŠIAULIŲ mitas persekioja miestą jau daugelį šimtmečių. Dėl to visais laikais būta bandymų „didinti” Šiaulius. Apie tai ir daugelį kitų mažai girdėtų faktų, istorijų, asmenybių suksis DIDŽIŲJŲ ŠIAULIŲ pasakojimas. Galbūt saviironiškas žvilgsnis padės išblaškyti iš praeities mus vis dar persekiojančius DIDYBĖS fantomus?
Specialiai šiam festivaliui sukurti DIDIEJI ŠIAULIAI yra sunkiai nusakomo žanro kūrinys. Tai nėra „tikras” spektaklis ar tradicinė gido vedama ekskursija. Paprastai ekskursijose sužinome apie praeitį, o teatre susitinkame su pačiais savimi. Šio kūrinio autoriai sujungė abu elementus, tad klausimų, iš kur mes ir kas mes, išvengti nepavyks. DIDIEJI ŠIAULIAI kviečia į kelionę per laikmečius ir miesto istoriją tam, kad geriau suprastumėm patys save.
Pagrindiniai šio spektaklio su gidu sumanytojai ir autoriai – rašytojas Rimantas Kmita ir profesionalus gidas Donatas Jokūbaitis – širdyje tebėra šiauliečiai, kuriems rūpi miesto istorija ir dabartis. Jie kviečia drauge patyrinėti DIDŽIŲJŲ ŠIAULIŲ fenomeną, ieškoti miesto klestėjimo požymių ir potencialo šiandien. Pasivaikščiojimo-spektaklio metu atgis Šiaulių istorinės asmenybės, kurias įkūnys Valstybinio Šiaulių dramos teatro aktoriai. Tad DIDIEJI ŠIAULIAI – tai ir spektaklis, ir pasivaikščiojimas su gidu. Tai tikri faktai ir fantazijos, tikrovė ir fikcijos, kuriose susijungia praeitis ir dabartis į vientisą pasaulio, miesto ir savęs suvokimo patirtį.
Režisieriai – Inga Jarkova-Bučienė, Aidas Matutis
Tekstas – Rimantas Kmita
Gidas – Donatas Jokūbaitis (Rūstus gids)
Vaidina – VŠDT aktoriai
PLačiau: https://teatrodromas.lt/didieji-siauliai/

HERNAN ROMERO & KĘSTUTIS VAIGINIS – „Strings and Air“
2025-09-24 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Tai išties ypatingas muzikinis susitikimas tarp dviejų pasaulinio lygio atlikėjų – gitaros meistro ir dainininko Hernano Romero (JAV) bei saksofono virtuozo Kęstučio Vaiginio (Lietuva). Jų projektas „Strings and Air” – tai kelionė per muzikos žanrus, kultūras ir emocijas, kur susipina flamenko karštis, džiazo improvizacija, klasikos elegancija ir šiuolaikinės muzikos ekspresija.
Atlikėjai:
Hernan Romero – gitara, vokalas
Kęstutis Vaiginis – saksofonai
Tai – unikali proga vienoje scenoje išvysti išskirtinį projektą, kuriame susibūrę skirtingų meno žanrų meistrai kuria įspūdingą muzikinį spektaklį. Čia natūraliai susilieja džiazas, flamenko, klasikinės bei šiuolaikinės muzikos elementai. Kviečiame į energingą ir jaukų muzikinį vakarą, kuriame skambės originalios flamenko ir džiazo kompozicijos.
Publiką pakerės atlikėjų virtuoziškumas, energija, užburianti muzika ir savitas muzikavimo stilius.
________________________________________
HERNAN ROMERO
Grammy laureatas Hernanas Romero jau ne kartą viešėjo Lietuvoje ir pavergė publiką ne tik virtuoziška grojimo technika bei pietietiška muzikine aistra, bet ir nuoširdumu, šypsena bei šiluma.
Jo kūryba sujungia flamenko, džiazo ir ritmenbliuzo žanrus, o karjera – įspūdinga:
• Muzikinę karjerą pradėjo Niujorke, greitai pelnė pripažinimą
• Bendradarbiavo su John McLaughlin, Paco de Lucia, Al Di Meola
• Įrašė projektų su tokiais atlikėjais kaip Alicia Keys
• Išleido keletą solinių albumų, kuriuose atsiskleidžia plati stilistinė paletė
________________________________________
KĘSTUTIS VAIGINIS
Lietuvių saksofonininkas ir kompozitorius, studijavęs Nyderlanduose ir JAV, jau daug metų stebina publiką originalia kūryba ir ambicingais tarptautiniais projektais.
Tarp jo scenos partnerių – pasaulinės džiazo žvaigždės:
• David Kikoski, Mike Stern, Leni Stern, Jonathan Blake, Donald Edwards, Boris Kozlov,
• Barbara Dennerlein, Daniel Messina, Ed Howard, Alex Sipiagin ir kt.
Koncertų geografija – nuo JAV, Niujorko, Japonijos, Kinijos, Malaizijos iki Azerbaidžano ir Pietų Afrikos. Kęstučio grojimą išskirtinai praturtina Lotynų Amerikos ir Afrikos muzikos atspalviai.
________________________________________
Po keletos metų kūrybinės pertraukos Hernanas ir Kęstutis sugrįžta į sceną su naujomis idėjomis ir kompozicijomis. Duetas dalijasi sukaupta patirtimi, emocijomis ir energija, kurdami organišką muzikinį junginį, atspindintį jų kultūrinę įvairovę bei muzikinį meistriškumą.

Nemokamas koncertas "Muzikos peizažas. Čiurlionis"
2025-09-26 18:00 | Koncertų salė „Saulė”
Šiaulių miesto koncertinė įstaiga „Saulė“ rugsėjo 26 d. 18 val. kviečia į koncertų ciklo „Muzikos peizažas. Čiurlionis“ renginį – išskirtinį vakarą, skirtą genijaus M. K. Čiurlionio muzikai ir kūrybos dvasiai, kuris vyks koncertų salėje „Saulė“. Klausytojų laukia jautrus ir vizualiai išraiškingas muzikinis peizažas, kuriame susipins skirtingi Čiurlionio kūrybos etapai.
Dalyvauja:CAMERATA SOLARIS Šiaulių miesto simfoninio orkestro styginių grupė (meno vadovas ir dirigentas Vilhelmas Čepinskis),Pianistas Povilas Ušinskis (Šiaulių Sauliaus Sondeckio menų gimnazija, mokytoja ekspertė Raimonda Sližienė).
Programoje:I dalyje skambės jaunojo pianisto Povilo Ušinskio fortepijoniniai kūriniai iš M. K. Čiurlionio skirtingų kūrybos etapų „Diena po dienos, metai iš metų…“
II dalyje skambės M. K. Čiurlionio Styginių kvartetas c-moll, pirmą kartą Lietuvos istorijoje, Vilhelmo Čepinskio aranžuotas styginių orkestrui. Kūrinys išlaiko originalią kompozitoriaus idėją, tačiau orkestrinė versija atveria platesnį skambesio lauką.
Vedėja – Raimonda Sližienė.
KONCERTAS NEMOKAMAS!

Spektaklis „Anoniminiai šokiai“
2025-09-26 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Prieblandoje skendintis kambarys. Įprastos kėdės, lakoniškos registratūros, o galbūt biuro interjero detalės, pakampėse išdėlioti muzikos instrumentai. Patalpos gilumoje – paslaptingos durys, pro kurias kartais prasiskverbia keisti, nežemiški garsai ir blanki, šaltoka šviesa. Kokia tai vieta? Gydymo įstaigos laukiamasis, religinės bendruomenės susibūrimų erdvė, o gal požeminė slėptuvė?

Pora šios įstaigos darbuotojų jau vietoje, tyliai atlieka savo kasdienes užduotis – registruoja atvykstančius, juos suskirsto ir palydi laukti. Čia renkasi žmonės, ieškantys kažko, o ko – jie patys tiksliai nežino. Galbūt pagalbos, gal išsigelbėjimo, o gal tiesiog trumpos užmaršties. Jie kantriai laukia savo eilės patekti ten, kur, atrodo, bus išspręsti visi jų rūpesčiai. Bet ar jiems tikrai įmanoma padėti?

„Anoniminiai šokiai“ – tarpdisciplininis darbas, teatrinėmis priemonėmis tyrinėjantis įvairias priklausomybės formas, desperatiškas dopamino paieškas ir nenuilstamą norą pabėgti nuo realybės. Kūrybinė grupė į šias temas pažvelgė plačiai, dalindamasi asmeninėmis patirtimis, klausdama, kas slypi už priklausomybių, ieškodama įvairių jų išraiškos formų.

Spektaklio pagrindas – improvizacijų metu atrasta veiksminė dramaturgija. Svarbų vaidmenį taip pat atlieka muzika, kurioje susipina šiuolaikinė elektronika ir baroko estetika. Visa tai padeda aktoriams išsilaisvinti iš tradicinio psichologinio teatro rėmų. Veikėjų monologai kuriami subtiliai supinant realias kūrėjų patirtis su išgalvotomis, tyčia nutrinama riba tarp to, kas išgyventa ir kas suvaidinta. Šios istorijos galėtų būti tikrais liudijimais, tačiau galėtų būti ir kruopščiai sumanyta fikcija. Kaip yra iš tikrųjų – niekas negali būti tikras.

Režisierius Darius Gumauskas
Dramaturgas Rimantas Ribačiauskas (dramaturgija sukurta bendradarbiaujant su kūrybine grupe)
Kompozitorius Vytautas Leistrumas
Choreografė Erika Vizbaraitė
Scenografė Renata Valčik
Videomenininkas Vytautas Narbutas
Šviesų dailininkas Vilius Vilutis
Garso režisierius Paulius Trijonis

Prodiuseriai: Valstybinis Šiaulių dramos teatras, „Operomanija“

Anonimai – Nomeda Bėčiūtė, Jūratė Budriūnaitė, Tautvydas Galkauskas, Monika Geštautaitė, Dalius Jančiauskas, Rusnė Navickaitė, Severinas Norgaila, Inga Norkutė, Vilija Paleckaitė, Juozas Žibūda; kontratenoras Vaidas Bartušas.

Režisierius Darius Gumauskas:
„Spektaklio idėja kilo paradoksaliame kontekste – vakarėlyje, kur skambėjo barokinis spinetu atliekamas kūrinys, o klausytojai, šiuolaikiniai žmonės, gyvai reagavo į senąją muziką. Netikėtas dviejų laikmečių – XXI amžiaus vakarėlio atmosferos ir barokinės muzikos – susidūrimas sukūrė įtaigų vaizdinį, leidžiantį trumpam atitrūkti nuo kasdienybės rūpesčių: skurdo, depresijos, nelaimingos meilės, finansinių ar moralinių krizių bei vis labiau juntamos karo grėsmės. „Anoniminiai šokiai“ – tai spektaklis apie laukimą blogiausio, tikintis, kad to galima išvengti arba apsimetant, kad nieko blogo nevyksta. Apie norą išlikti, pasikeisti, gal net patirti vidinį nušvitimą. Apie buvusio gyvenimo abstinenciją, atvedusią žmones į laukiamąjį, kuriame galbūt pavyks išsigelbėti. Galiausiai, apie suvokimą, kad gelbėtojas neprivalo ateiti iš šalies – kiekvienas atsakingas pats už save, bet vis dėlto visi esame tarp žmonių.“

Dramaturgas Rimantas Ribačiauskas:
„Šiame spektaklyje veikia gausus būrys talentingų Šiaulių dramos teatro aktorių. Bet ne tik jie, o ir spektaklio režisierius, choreografė, net kompozitorius yra įgiję aktorinį išsilavinimą. Tad nenuostabu, kad spektaklis labai aktorinis, gimęs iš aktoriaus žvilgsnio į pasaulį – grįsto nuojauta, neracionalaus, jusliško, gal net truputį mistiško. Įdomu atsidurti tokioje laikinoje gentyje, rasti joje sau vietą ir taip iš naujo susitikti su viena stipriausių savo priklausomybių, nuo kurios buvau šiek tiek nutolęs – priklausomybe nuo teatro, – įsitikinti, ar jis dar „veža“, ir patikrinti, kokio stiprumo bus pagirios.“

Kompozitorius Vytautas Leistrumas:
„Spektaklio muzikinis-garsinis turinys remiasi bendros kūrybos ir ansambliškumo principu. Gyvai kuriama muzika (naudojant spinetą, sintezatorių, būgnus bei kitus objektus) ir aktorinės improvizacijos kyla iš trupės narių tarpusavio įsiklausymo, pasitikėjimo ir spontaniško veikimo, atsisakant vertinti tiek save, tiek kitus. Akcentuojamas „muzikinis zen“ – kūryba per bendrystę ir intuiciją, o ne išankstinį planavimą. Scenoje juntama sąsaja su baroku, atsiskleidžianti spineto garsais ir tam laikmečiui būdingais improvizacijos bei ansambliškumo principais. Bendros kūrybos procesas atveria netikėtas individualias ir kolektyvines kūrybiškumo galimybes; siekiama žiūrovams perteikti autentišką, laisvą ir universalią buvimo kartu patirtį.“

Choreografė Erika Vizbaraitė:
„Spektaklio „Anoniminiai šokiai“ choreografija sukurta reaguojant į režisūrinius uždavinius bei scenines situacijas. Judesio raiška gimė per kūrybines improvizacijas, kurių metu buvo ieškoma dramaturgiją atliepiančio veiksmo, veikėjų kūniškų išraiškų, sustiprinančių vidines personažų būsenas. Spektaklyje judesys nėra vien forma, jis reiškiasi kaip pojūtis, reakcija, emocija, kylanti iš artistų kūno ir aplinkos santykio. Kūrinyje dominuoja organiškas veikėjų judėjimas, nuo minimalistinių judesio impulsų iki masinių fizinių struktūrų, kompozicijų. Vyrauja erdvę transformuojanti choreografija, o erdvė veikia pačius personažus. Judesys kūrinyje kyla ir kaip apgalvotas kūrybinis sprendimas, o kartais – kaip netikėtas, tačiau tikras impulsas.

Premjera: 2025 m. rugsėjo 26-27 d.

Lietuvių kalba su surtitrais anglų kalba

VALSO AIDAS | Koncertas skirtas Tarptautinei pagyvenusių žmonių ir Pasaulinei muzikos dienai
2025-10-01 18:00 | Koncertų salė „Saulė”
Spalio 1 d. 18 val. koncertų salėje „Saulė“ (Tilžės g. 140) vyks koncertas „Valso aidas“, skirtas Tarptautinei pagyvenusių žmonių ir Pasaulinei muzikos dienai paminėti.
Jūsų laukia ypatinga proga pasimėgauti muzikos šedevrais, kuriuos atliks žinomi Lietuvos atlikėjai – Lietuvos nacionalinio operos teatro solistė Ona Kolobovaitė (sopranas) ir Kauno valstybinio muzikinio teatro solistas, VDU docentas Egidijus Bavikinas (tenoras). Jų kūrybinė kelionė prasidėjo legendiniame G. Kuprevičiaus miuzikle „Ugnies medžioklė su varovais“, o šiandien duetas pristato įsimintinas programas – kamerinę operą „Traviata“, koncertą „4 istorijos“ bei bendradarbiauja su žymiais aktoriais, režisieriais ir muzikais. Kviečiame į gražios ir prasmingos muzikos vakarą, kuris džiugins ne tik koncerto metu, bet ir ilgai išliks prisiminimuose.
Renginyje dalyvaus ir šventinę atmosferą kurs:

ONA KOLOBOVAITĖ (sopranas),
EGIDIJUS BAVIKINAS (tenoras),
Viktorija Čepinskienė (smuikas),
Ignas Vaišnoras (trimitas),
Gediminas Brūzga (saksofonas),
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga).

Koncerto dirigentai – Sigitas Vaičiulionis ir Gediminas Brūzga.
Renginio vedėja – Gintarė Daniusevičiūtė-Vaitkevičienė.
Įėjimas su kvietimais. Kvietimus (2 vnt. vienam asmeniui) galima pasiimti Šiaulių miesto koncertinės įstaigos „Saulė“ kasoje (Tilžės g. 140) arba internetu www.ticketmarket.lt nuo rugsėjo 17 d. 10 val.
Daugiau informacijos – www.saule.lt ir Šiaulių pučiamųjų orkestro feisbuko paskyroje.

Spektaklis „Pakeliui“
2025-10-01 19:00 | Šiaulių dramos teatras
Dramaturgas ir režisierius – Aleksandr Špilevoj
Šviesų dailininkas – Vilius Vilutis
Kostiumų dailininkė – Ieva Baltrėnaitė
Muzikinis apipavidalinimas – Paulius Trijonis
„Pakeliui“ – tai vakarinis spektaklis-kelionė autobusu Šiaulių gatvėmis. Kelionės gidu taps Valstybinio Šiaulių dramos teatro žiūrovams puikiai pažįstamas personažas Rapolas iš spektaklio „Bagadelnia“. Jis kartu su žiūrovais keliaus autobusu tarsi laiko mašina, atskleisdamas įvairius savo gyvenimo įvykius. Kiekvienas autobuso sustojimas – tai vis kita Rapolo gyvenimo istorija, kurią žiūrovai patirs stebėdami aktorių vaidinamas scenas skirtingose miesto erdvėse. Talentingo šviesų dailininko Viliaus Vilučio pastangomis įprastos miesto vietos nušvis naujomis spalvomis. Ne mažiau svarbų vaidmenį spektaklyje atlieka ir veikėjų kostiumai, muzikinis apipavidalinimas bei miesto architektūra. Taigi, ši smagi ir interaktyvi kelionė po Šiaulius leis žiūrovams susipažinti ne tik su vieno personažo šeimos gyvenimu, bet ir vaizdingai atskleis besikeitusią kultūrą, socialinį ir ekonominį gyvenimą Lietuvoje 1965-2020 m.
Kaip atrodo svarbiausi gyvenimo momentai prisiminimuose, kai į juos žvelgi jau iš nueito kelio perspektyvos? Kaip mūsų pasaulėjautą įtakoja sutikti žmonės, kintančios politinės sistemos ir technologijos, kaip su jomis keičiasi žmogaus santykis su savimi ir pasauliu? Šio spektaklio-kelionės sumanytojas – režisierius ir dramaturgas Aleksandr Špilevoj – žiūrovams siūlo įspūdingą teatrinę patirtį ir jautrų žvilgsnį į tai, kas gyvenimo kelionėse nutinka pakeliui.

Dėmesio: žiūriovams rinktis prie Mažosios salės įėjimo.

Spektaklis „Pakeliui“
2025-10-08 19:00

Paroda „Trialogue“
2025-10-10 17:00 | Šiaulių dailės galerija
2025 m. spalio 10 d., penktadienį, 17.00 val. Šiaulių dailės galerijoje atidaroma vizualaus meno paroda „Trialogue“.
Paroda veiks iki spalio 31 d.

„Trialogue“ – tai tarptautinė tęstinė trijų Baltijos šalių draugaujančių miestų Pernu, Jelgavos ir Šiaulių menininkų paroda. Šių miestų menininkų parodos jau buvo surengtos Šiauliuose (1998, 2001, 2004, 2007, 2010, 2013, 2016, 2019, 2022), Jelgavoje (1999, 2002, 2005, 2008, 2011, 2014, 2017, 2020, 2023), Parnu (2000, 2003, 2006, 2009, 2012, 2015, 2018, 2021, 2024) ir turi gilias tarptautinio meninio bendradarbiavimo tradicijas. Tęstinio projekto organizavimo ir koordinavimo metu mezgasi tvirti tarpkultūriniai ryšiai, kuriasi ir plėtojasi kontaktų tinkas, veiksmingas bendradarbiavimas, vykdomas kaimyninių šalių šiuolaikinio meno kūrėjų pristatymas kitose šalyse.
2025 m. Šiaulių dailės galerijoje atidaroma teminė šių miestų menininkų paroda kaip tarpregioninių savivaldybių ilgalaikio kūrybinio bendradarbiavimo ženklas. Į šią parodą buvo deleguoti ryškiausi ir įdomiausi šių miestų menininkai. Šiais metais Šiaulius atstovauja iš užsienio į gimtą miestą grįžusi ir Šiaulių dailės galerijoje dirbanti jauna ir talentinga menininkė, edukatorė Danutė Vaitekūnaitė. Jelgavos miestą reprezentuos klasikines ir moderniais formas savo tapyboje virtuoziškai derinantis Raitis Junkers ir konceptualus medijų menininkas iš Pernu Janno Bergmann.

APIE AUTORIUS:
Danutė Vaitekūnaitė (g. 1998 m. Šiauliuose) – menininkė ir edukatorė, kurianti instaliacijos, tapybos, skulptūros, rašymo ir performanso srityse. Ji baigė vizualinio meno bakalaurą Strasbūro La Haute École des Arts du Rhin ir magistrą Niujorko universitete Abu Dabyje. Jos darbai eksponuoti parodose Prancūzijoje (La Chaufferie, Syndicat Potentiel), JAE (421, Jameel Arts Center, NYUAD Gallery), ir Lietuvoje (Pragiedruliai). Šiuo metu dirba edukatore Šiaulių dailės galerijoje.
Raitis Junker (g. 1959 m. Ėdole, Kuldygos rajone) – 1978 m. baigė Liepojos taikomosios dailės vidurinės mokyklos Dekoratyvinio dizaino skyrių. Nuo 2002 m. studijavo dailės dalyko pedagogiką Jāzepo Vytolo Latvijos muzikos akademijos tolesnio mokymo programoje, o 2009 m. baigė Liepojos universiteto Kompiuterinio dizaino skyrių. dalyvavo Kuldigos ir Duobelės rajonų asociacijų „Lauktehnika“ (1978–1989) ir Vecaucės pilies (1989–2010) veikloje, o nuo 1989 m. vadovauja Vecaucės pilies vaikų ir jaunimo dailės studijai. Dirbo Bėnės muzikos ir meno mokyklos Vizualiosios plastinės dailės skyriaus vadovu ir mokytoju (1991–2009 m.). Nuo 2009 m. eina idėjų centro asociacijos „Meno vaikas“ prezidento pareigas bei vadovauja dailės studijai „Mansards“. Nuo 2010 m. gyvena ir dirba Jelgavoje. 2013 m. menininkas įkūrė vasaros meno galeriją, o 2014 m. – meno galeriją po atviru dangumi prie Jelgavos miesto bibliotekos.
Janno Bergmann (g. 1975 m. Pernu, Estijoje) – aktyviai veikia meno srityje nuo 1996 m. Meninė raiška labai įvairi: tapyba, grafika, performanso, konceptualusis menas, skulptūra, videomenas, instaliacijos, fotografija. Janno Bergmann yra vienas iš performanso grupės „Non Grata“ įkūrėjų. Šioje grupėje aktyviai veikė 1998–2002 m., o 2000–2001 m. dirbo Iljos Kabakovo asistentu Niujorke. Nuo 2009 m. dalyvauja „Art Container Group“ veikloje. Nuo 2014 m. dirba laisvai samdomu kuratoriumi. 2017–2023 m. ėjo „Copper Leg Art Residency“ koordinatoriaus pareigas. Menininkas dalyvavo daugybėje tarptautinių meno festivalių, parodų ir renginių. Jis yra eksponavęs savo darbus Estijoje, Latvijoje, Lietuvoje, Rusijoje, Švedijoje, Vokietijoje, Australijoje, Norvegijoje, Gruzijoje, Suomijoje ir Japonijoje. Savo indvidualiuose projektuose jis nagrinėja meno, kultūros ir komunikacijos temas, iš naujo interpretuodamas moderniosios meno istorijos mitus bei ieškodamas poetinės raiškos vaizduojamajame mene.
_ _ _
Mieli lankytojai, dalyvaudami parodų atidarymuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių dailės galerijos internetinėje svetainėje, žiniasklaidoje ar socialiniuose tinkluose.
_ _ _

OKT/Vilniaus miesto teatro spektaklis "Terapijos"
2025-10-11 18:00 | Šiaulių dramos teatras
Scenoje pirmą kartą visos kartu – talentingos ir pripažintos Lietuvos teatro aktorės – Nelė Savičenko, Rasa Samuolytė, Viktorija Kuodytė, Aldona Vilutytė, Oneida Kunsunga, Severina Špakovska, Vilma Raubaitė ir Gintarė Latvėnaitė. Skirtingų teatrinių mokyklų atstovės, režisuojamos Kirilo Glušajevo, pasakoja apie uždarą, moterų gyvenimą ligoninės koridoriuose, į kurį galima patekti ne kiekvienam, bet patekus – norisi ir verkti, ir juoktis iki ašarų.
„Terapijos“ – tai tragikomiškas spektaklis, pagal jaunosios kartos dramaturgės Birutės Kapustinskaitės pjesę.
Spektaklio prodiuseriai – OKT / Vilniaus miesto teatras, Heads & Hands scripthouse.

Režisierius – Kirilas Glušajevas
Dramaturgė – Birutė Kapustinskaitė
Scenografija – Antanas Dubra
Kostiumų dailininkas – Marija Zalensaitė
Muzika – Tomas Stirna, Ignas Juzokas
Vaizdo instaliacijos – Vismantė Ruzgaitė
Vaidina:
Rasa Samuolytė, Nelė Savičenko, Viktorija Kuodytė, Aldona Vilutytė, Oneida Kunsunga – Vildžiūnienė, Severina

Rudens mugė „Rudenojai“
2025-10-25 10:00 - 17:00 | Pėsčiųjų bulvaras (Vilniaus g.)
Spalio 25 d., šeštadienį, Šiaulių bulvare nuo 10 iki 17 val. vyks jau tradicija tapusi rudens mugė „Rudenojai“. Tai spalvinga rudens mugė, suburianti daugybę mugės prekybininkų ir lankytojų.
Mugėje lankytojų lauks platus tautodailininkų, amatininkų, dizainerių ir kūrėjų asortimentas, sodinukų augintojų pasiūla bei autentiški rankų darbo gaminiai, kuriuose darniai susijungia tradicija ir modernumas. Čia atrasite visko: nuo unikalių papuošalų, medžio, odos, keramikos gaminių iki šventinių dekoracijų ar dovanų idėjų.
Kaip ir kasmet, gausu bus užklandžių bei kitų skanumynų. Prekystaliai vilios lietuviška dešra, sūriais, rūkytais gaminiais, gardžiais pyragais, medumi, gira, uogienėmis ir kitais rudens skoniais.
Šiais metais tęsiama tradicija: vyks gražiausios prekybinės vietos konkursas. Bus renkama, kuri iš jų pasipuošė įspūdingiausiai. Tad lankytojus džiugins ne tik gausi pasiūla, bet ir spalvingos puošmenos: moliūgai, rudens lapai bei rudens gėrybės.
Renginio informacija:

Data: spalio 25 d., šeštadienis
Laikas: 10:00–17:00
Vieta: Šiaulių bulvaras

Mugėje bus filmuojama ir fotografuojama.
Organizatorius: UAB „Mugių centras“

Literatūrinis-muzikinis vakaras „Susitikime kitoje miško pusėje“
2025-10-30 18:00 | „Laiptų galerija”
2025 m. spalio 30 d., ketvirtadienį, 18 val. Šiaulių kultūros centro galerijoje „Laiptai“ vyks literatūrinis-muzikinis vakaras „Susitikime kitoje miško pusėje“, skirtas poetui Liudvikui Jakimavičiui atminti. Vakaro programą pristatys trys iškilūs menininkai – aktorius Andrius Bialobžeskis, pianistas Tomas Kutavičius ir perkusininkas Arkadijus Gotesmanas. Jie sukūrė autorinę meninę kompoziciją, paremtą L. Jakimavičiaus kūrybos motyvais, kurioje žodį lydės muzika, o poeto balsas įgaus naują pavidalą.
Organizatorius – Šiaulių kultūros centras. Renginys mokamas.

Liudvikas Jakimavičius (1959–2022) – poetas, dramaturgas, literatūros kritikas, visuomenės ir kultūros veikėjas, išlikęs artimųjų ir literatūros mylėtojų atmintyje ilgam. Amžininkai jį prisimena kaip vienintelį Maironio premijos laureatą, pagerbusį poetą Maironį ypatingu gestu – atsiklaupęs greta paminklo prie jo kojų padėjo puokštę gėlių.
Interviu L. Jakimavičius yra sakęs: „Poezijos paskirtis gal liko ta pati – pasakyti ką gražaus ar bjauraus ir svarbaus apie žmogų arba pasaulį, žodžiais užfiksuoti kokią įžvalgą, kuri poetui atrodo panaši į, per skambiai tariant, nušvitimą.“
Baigęs lietuvių kalbos ir literatūros studijas Vilniaus universitete (1985 m.), vėliau – scenaristų kursus Lietuvos muzikos akademijoje (1991 m.), L. Jakimavičius dirbo kultūrinėje spaudoje: buvo žurnalo „Sietynas“ rengėjų gretose, dirbo leidiniuose „Metai“, „7 meno dienos“, „Literatūra ir menas“, taip pat bendradarbiavo su „Šėpos“ teatru, dirbo televizijoje. Jo pjesės ir eilėraščiai, išversti į užsienio kalbas, liudija apie platų kūrybinį lauką.
Vakaro metu teatro ir kino aktoriaus A. Bialobžeskio meninėje kompozicijoje skleisis poeto L. Jakimavičiaus dvasia, o T. Kutavičiaus ir A. Gotesmano muzika kompozicijai suteiks subtilumo, įtaigos ir emocinės gelmės.
Pasirodymo trukmė – 1 val. 10 min. Bilietus galima įsigyti Šiaulių kultūros centro ir galerijos „Laiptai“ kasose arba www.ticketmarket.lt. Bilieto kaina – 10 Eur*.
*10 proc. nuolaida taikoma Šiaulių miesto savivaldybėje gyvenamąją vietą deklaravusiam asmeniui, kuris renginio vietoje pateikia fizinę plastikinę šiauliečio kortelę arba naudodamasis mobiliąja programėle „Šiauliai“ pateikia virtualiąją šiauliečio kortelę.
*50 proc. nuolaida taikoma moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę; mokytojui, turinčiam tarptautinį ITIC pažymėjimą; ikimokyklinio amžiaus vaikui; vaikų globos namų auklėtiniui; šeimos namų gyventojui; asmeniui su negalia; socialiai remtinų moksleivių grupei, pateikusiai sąrašą.

Koncertas „Dainuojanti laisvė“
2025-11-05 18:00 | Koncertų salė „Saulė”
Kai žmonės susiburia ir jų balsai susilieja į vieną, atsiranda neįtikėtina energija – jos neįmanoma sustabdyti.

Ansamblis „Lietuva” pristato muzikinę programą „Dainuojanti laisvė”, kurioje atgims legendinės Dainuojančios revoliucijos ir Atgimimo laikotarpio dainos. Dainos, kurios mums savos, pažįstamos, neretai ir nostalgiją keliančios, šiame koncerte suskambės naujai – kaip prieš 35 metus telkė ir žadino dvasią, taip ir šiandien primins mūsų ryžtą kovoje už Nepriklausomybę.
Nuo jautriausių tekstų iki pakylėjančio džiaugsmo: koncerte prisiminsime ir kartu su žiūrovais dainuosime populiariausius to meto kūrinius. Atliksime naujas patriotines lietuvių kompozitorių dainas, pristatysime unikalias, dar niekur negirdėtas jų aranžuotes. Skambės ir tokios legendos kaip „Laužo šviesa“, „Laisvė“, „Geltona, žalia, raudona“, „Šaukiu aš tautą“, „Bunda jau Baltija“ ar „Baltas paukštis“. Lietuvių tautinių instrumentų orkestro ir roko grupės sintezė, solistų ir choro savita atlikimo interpretacija bei šiuolaikiškas pateikimas scenoje sukurs teatralizuotą reginį, įtaigiai pasakojantį Lietuvos laisvės istoriją – jos skambesį, jos kainą ir jėgą.
„Dainuojanti revoliucija lietuviams buvo pats stipriausias stimulas, dainomis primenantis, kokie jie buvo ir kokiais norėtų būti: Nepriklausomos valstybės piliečiais su jos vertybėmis, jos kalba, jos himnu, vėliava ir identitetu“, – sako programos režisierė Leokadija Dabužinskaitė, Vyriausybės kultūros ir meno premijos laureatė, Prezidentės Dalios Grybauskaitės apdovanota ordino „Už nuopelnus Lietuvai“ Riterio kryžiumi. Tai viena žinomiausių Lietuvos dainų švenčių, festivalių, įvairių renginių režisierių bei choreografių, kuri siekia atskleisti lietuvių tautos gyvenimo gilumines prasmes ir jų reikšmę moderniame pasaulyje. L. Dabužinskaitė režisavo tris „Lietuvos“ muzikinius projektus – baltišką misteriją „Dievai ir žmonės“, Laisvės gynėjams skirtą oratoriją „13” ir koncertą „Eisva mudu abudu“.
Kaip žinia, Dainuojančios revoliucijos metu (1987 – 1991 m.) Lietuvoje, masinių susibūrimų vietose – Vingio parke, Kalnų parke, gausiose demonstracijose, mitinguose, budint ir saugant valstybinės reikšmės objektus – buvo dainuojamos liaudies ir patriotinės, partizanų dainos. Muzika tapo pagrindine nepriklausomybės ir nacionalinės idėjos išraiškos forma. Buvo gausiai kuriamos naujos dainos, joms priskiriamos metaforiškos ir tiesioginės prasmės. Iki šiol jų žodžiuose, skambesyje užkoduota mūsų drąsa ir tapatumas.
Koncerto „Dainuojanti laisvė“ premjera įvyko š. m. kovo 28 d. Tauragėje, kviesdama ir toliau įsikvėpti, švęsti bei dainuoti iš širdies. Programa skirta Lietuvos Nepriklausomybės atkūrimo 35-mečiui.
Valstybinis ansamblis „Lietuva“ šiuolaikiškai prikelia scenoje pasididžiavimo vertą šalies istoriją. Veržlus, nuolat kintantis, bet visada sugrįžtantis prie šaknų ir mūsų identiteto – tai, su kuo augo mūsų seneliai, tėvai, augome mes ir augs mūsų vaikai.
Projektą iš dalies finansuoja LR Kultūros ministerija.
ATLIKĖJAI:
Valstybinio ansamblio „Lietuva” choras ir tautinių instrumentų orkestras, kviestiniai roko grupės muzikantai
Solistai: Donatas Kaikaris, Martynas Žukauskas, Greta Švedkauskė-Gretchen, Lauryna Labutytė, Laura Stančikaitė-Tichonovė, Tadas Imbrasas, Paulius Klangauskas ir kiti
Dirigentas: Egidijus Kaveckas/Giedrius Svilainis
Koncerto skaitovas: Laurynas Janulis
KŪRYBINĖ KOMANDA:
Režisierė: Leokadija Dabužinskaitė
Muzikinės dalies koordinatoriai: Giedrius Svilainis, Egidijus Kaveckas
Muzikinių kūrinių aranžuotojai: Jievaras Jasinskis, Kazimieras Krulikovskis, Sigitas Mickis ir kiti
Orkestruotės: Rūta Raginytė, Arvydas Jankus
Šviesų dailininkas: Pijus Vasiliauskas
Režisierės asistentė: Giedrė Kriaučionytė-Vosylienė
Meno vadovas: Giedrius Svilainis
Vyr. dirigentas: Egidijus Kaveckas
Vyr. chormeisteris: Algimantas Kriūnas

Bilietus galite įsigyti ir bilietai.lt
Renginio trukmė: 1 val. 20 min. be pertraukos.
Nemokamai: Vaikai nemokamai įleidžiami iki 6 m. (neužimant papildomos vietos).
Nuolaidos: studentams ir moksleiviams, neįgaliesiems, senjorams, Polos kortelės turėtojams (renginio vietoje pateikus pažymėjimą).

Kauno miesto kamerinio teatro spektaklis „Galaktikos“
2025-11-05 18:30 | Šiaulių dramos teatro Mažoji salė
Paauglio Karolio gyvenimas – subtilus šokis tarp aistros kosmoso paslaptims ir iššūkių, susijusių su bendravimu. Autizmo spektro sutrikimą turintis Karolis suvokia pasaulį kaip didžiulę kakofoniją, kurioje kiekvienas garsas, skonis, prisilietimas ir kvapas yra sustiprintas, todėl mums įprasti dalykai jam atrodo svetimi. Saugiausia vieta jam yra kambarys – prieglobstis, kurį vaikinas paverčia kosminiu laivu, juo leidžiasi į nepaprastas keliones po tolimas planetas, ieškodamas savo (neuro)genties – bendruomenės, kuri jį iš tiesų suprastų.

Data: Lapkričio 5 d. 18:30 val.
Vieta: Valstybinis Šiaulių dramos teatras
Bilietai čia

Sujungusi popieriaus ir dramos teatro elementus, „Galaktikos“ kūrybinė komanda nukelia žiūrovus į ekspediciją po kosmosą, atspindinčią Karolio vidinį pasaulį. Kol jis tyrinėja žvaigždes, paauglio mama tampa tiltu tarp Karolio galaktikos ir neurotipiškų žmonių planetos. Šis pagal originalią pjesę sukurtas spektaklis – tai ne tik kelionė erdvėje, bet ir kelionė empatijos ir supratimo link. Visatoje, kuri gali jaustis izoliuojanti ir klaidinanti, „Galaktikos“ tampa jautriu priminimu, kad kiekvienas žmogus unikaliai ieško savo vietos tarp žvaigždžių.
Spektaklio režisierė Jūratė Trimakaitė – Auksinio scenos kryžiaus laureatė, kurianti originalius lėlių teatro spektaklius Lietuvoje ir užsienyje; scenografė Medilė Šiaulytytė už savo kūrybinius darbus pelnė du Auksinio scenos kryžiaus apdovanojimus.
„Teatro istorijos“ ir Kauno miesto kamerinio teatro koprodukcija
Renginį finansuoja Lietuvos kultūros taryba ir Kauno miesto savivaldybė.
Spektaklio anonsas: https://youtu.be/dnwOSZo3Ml8
Kūrybinė grupė:
Režisūra: Jūratė TRIMAKAITĖ
Pjesė: Diana GANCEVSKAITĖ
Idėja ir prodiusavimas: Kristina MAURUŠEVIČIŪTĖ
Muzika: Valerio Camporini FAGGIONI
Scenografija ir kostiumai: Medilė ŠIAULYTYTĖ
Kostiumus mezgė: Joana BULOTIENĖ ir Margarita JACINIENĖ
Konstrukcija: Audrius BARTNINKAS
Šviesų dizainas: Jurgis LATONAS
Vaidina: Artūras DUBAKA, Kristina MAURUŠEVIČIŪTĖ, Gabija JARAMINAITĖ, Jurgis LATONAS
Veikėjus įgarsina: Bernadeta SENIUT, Pranas KAUNECKAS, Džiugas DAMBRAUSKAS, Miranda FAGGIONI

Vakaras su Larisa Kalpokaite
2025-11-06 18:00 | Šiaulių kultūros centro Didžioji koncertų salė (Aušros al. 31)
Teatro ir televizijos legenda, aktorė Larisa Kalpokaitė šįkart žengia prieš publiką kaip moteris, atverianti savo sielą per dainas ir poeziją. Tai ypatingas susitikimas su publika, kuriame aktorė atsiskleidžia kaip jautri, gilias emocijas perteikianti dainininkė, gebanti papasakoti istorijas, pilnas vilties, ilgesio ir meilės.
Koncerte skambės gilūs, jautrūs romansai, lydimi nuoširdžių prisiminimų iš kūrybinio kelio – nuo teatro scenos iki asmeninių atradimų. Vakaro atmosferą sustiprins išskirtinis virtuozu vadinamo Daumanto Slipkaus akompanimentas.
Tai ne tik koncertas – tai tylus pokalbis tarp scenos ir salės, tarp atlikėjo ir klausytojo. Tai vakaras, kuriame susitinka muzika, poezija ir žmogus.
Renginio trukmė: ~1 val. 30 min.

Emilio Jokūbo „stand up“ pasirodymas „Fake it ‘till you make it“
2025-11-07 20:00 | Šiaulių kultūros centro Kamerinė salė (Aušros al. 31)
Po metų petraukos ir daug sukauptos patirties bei istorijų Emilis grįžta į „Stand up“ sceną: juokingesnis, didesnis, gražesnis ir 10 metų pasenęs (ne iš gero gyvenimo).
„Iki geriausio komiko Lietuvoje statuso, nuosavo namo su brangia mašina ir privačių pasirodymų Rotšildų klanui man dar reikia nemažai žemės apšikt, bet aš nepasiduosiu ir kaip tie ligoniai motyvatoriai instagrame su 100 followerių ir Kriptovaliutų reelsais sako: “Fake It ‘Till You Make It”. Tai ateikit paklausyt, nes man neblogai sekasi.“, – Emilis Jokūbas.
*Bus apšildantis komikas.
N-16.
Renginio trukmė: ~1 val. 30 min.

Vilniaus tango teatras – TANGO: ENTRE LA LUZ Y LAS SOMBRAS
2025-11-08 18:00 | Koncertų salė „Saulė”
Vilniaus tango teatras Šiauliuose pristato naujausią tango šou: TANGO: ENTRE LA LUZ Y LAS SOMBRAS
(Tango: tarp šviesos ir šešėlių).
Daugeliui iš mūsų tango pirmiausia yra šokis – ir šiame šou jo bus daug! Dviejų dalių tango šou nukelia žiūrovą į pasaulį, kuriame šokis tampa išpažintimi, o kiekvienas žingsnis – tarsi balansavimas ant plonytės, nematomos linijos tarp šviesos ir tamsos.
Šou kūrėjai – choreografai Sigitas Repšys ir Alexis Gonzalez – vėl stebins žiūrovus savo išmone ir kūrybiniais viražais, o kiekvienas šokio žingsnis ir išlaikyta pauzė alsuos emocijomis.
„Scenoje – aistringi tango meistrai iš Lietuvos ir Argentinos.“
„Jie virtuoziškai nardo žmogaus sielos gelmių jūrose ir priverčia sulaikyti kvėpavimą.“– tai atsiliepimai apie Vilniaus tango teatro šou!
Tango esybėje yra daug teatrui būdingų savybių, todėl kiekvienas šokis – tai drama, kupina netikėtų dramaturginių vingių.

Inovatyviausio tango kompozitoriaus Astor Piazzolla muzika, kontrastuojanti su klasikiniais ir senaisiais tango šedevrais, sustiprinta charizmatiškosios vokalistės Patricijos Luščynskos balsu, susilieja į vientisą, hipnotizuojantį reginį, ilgai išliekantį atmintyje ir kaskart pasipildantį jau ir mūsų pačių išgyvenimais, patirtais jausmais ir jų lūkesčiais.
Šokėjai: Europos sceninio tango čempionai Rūta Keller ir Alexis González, Vilniaus tango teatro šokėjai Veronica Luna, Emmanuel Riquelme, Jorgelina Leotta, Fernando Muñoz;
Vokalistė: Patricija Luščynska;
Šviesų dailininkas: Modestas Jančiulis;
Garso režisierius: Modestas Milčius;
Choreografai: Sigitas Repšys ir Alexis González;
Vilniaus tango teatras.

Renginio trukmė: 2 val.
Pertrauka: 1.
Nemokamai: vaikai nemokamai neįleidžiami.

Premjera! Dinozaurai ČIA
2025-11-09 12:00 | Koncertų salė „Saulė”
Nauja „Didžiosios teleportacijos“ stotelė – „Dinozaurai ČIA“! Leiskitės į priešistorinį nuotykį!
Spektaklių serija „Didžioji teleportacija“ sėkmingai tęsia savo misiją – ne tik linksminti, bet ir ugdyti jaunąją kartą. Po pavojų kupinų kelionių interneto erdvėse ir kvapą gniaužiančių nuotykių kosmose, herojai Rokas, Roka ir Profesorius H2O nusikelia į paslaptingą ir laukinį dinozaurų pasaulį.
Šiame šou vaikai tampa ne tik žiūrovais, bet ir pagrindiniais istorijos herojais – su stebuklingomis apyrankėmis jie leidžiasi į ekspediciją kartu su mylimais personažais. Mažieji tyrinėtojai kartu su herojais spręs užduotis, išvengs pavojų ir atras dinozaurų pasaulio paslaptis.
Tai ne tik spektaklis – tai interaktyvi patirtis, kurioje kiekvienas vaikas tampa svarbia nuotykio dalimi. Visi mažieji žiūrovai gaus ypatingas apyrankes, turinčias stebuklingų galių, kurios leis jiems įsitraukti į misijas ir aktyviai dalyvauti veiksme.
Spektaklis lavina vaizduotę, skatina fizinį aktyvumą ir perteikia svarbias žinutes apie draugystę, bendradarbiavimą ir pažinimo džiaugsmą.
Tai šou, sukurtas vaikams, bet savo žaismingumu, humoru ir kokybišku pateikimu įtrauks ir jų tėvus.

Norint įsigyti daugiau nei 10 bilietų, prašome kreiptis info@kakava.lt
Durys atidaromos: 11.00 val.
Renginio trukmė: ~ 1 val.
Pertraukos: nėra
Vaikai įleidžiami nemokamai: iki 3 metų amžiaus (imtinai, neužimant papildomos vietos ir prie įėjimo pateikiant asmens amžių įrodantį dokumentą).
Amžiaus cenzas: nėra
Nuolaidos: nėra

Spektaklis vaikams „Pepė Ilgakojinė“
2025-11-09 12:00 | Šiaulių kultūros centro Didžioji koncertų salė (Aušros al. 31)
Šiemet švenčiame ypatingą jubiliejų – Pepė Ilgakojinė mini 80-metį!
Tad kviečiame visus didelius ir mažus į linksmiausią metų spektaklį, kupiną nuotykių, muzikos ir tikros Pipiškos dvasios!
Šiame spalvingame ir nuotaikingame reginyje scenoje pasirodys garsūs cirko artistai, kurie stebins kvapą gniaužiančiais triukais, akrobatika ir juokingomis išdaigomis – lyg tikroje Pepės svajonių fiestoje!
Ar pasiruošę keliauti į pasaulį, kuriame viskas įmanoma?
Pepė kviečia kartu leistis į beprotišką kelionę su savo draugais Tomiu ir Anika, o gal netgi surasti paslaptingąjį Kapitoną Ilgakojį…
Kostiumų dailininkė – R. Duden
Garso ir šviesos technikas – G. Miliauskas
Vaidina: L. Vinciūnaitė, E. Paulavičius, E. Stonis, A. Šalčiūtė, A. Stančikas, G. O. Griciūtė.
Spektaklis skirtas vaikams nuo 3 metų.
Renginio trukmė: ~1 val.

Ieva Dūdaitė „MAGIŠKASIS PIANO“
2025-11-11 18:00 | Koncertų salė „Saulė”
Pianistė Ieva Dūdaitė pristato didžiausią solinį turą: aplankys 11 miestų
Viena žymiausių šalies pianisčių Ieva Dūdaitė gerbėjams turi puikių žinių – rudenį leisis į didžiausią solinį turą Lietuvoje, kurio metu aplankys 11 miestų: Klaipėdą, Birštoną, Ukmergę, Šiaulius, Uteną, Jurbarką, Telšius, Kretingą, Panevėžį, Tauragę ir Šilutę.
Pastaruosius pusantrų metų Ieva Dūdaitė ne kartą įrodė, kad nebijo eiti už komforto zonos ribų. Ji pristatė pirmąjį kūrinį, kuriame ne tik groja, bet ir dainuoja, išmėgino jėgas projekte „Muzikinė Kaukė“ bei tapo pirmąja pianiste šalies istorijoje, surengusia solinį turą arenose.
Fortepijono koncerto standartus laužanti pianistė Žolinių išvakarėse Palangoje surengė šou „Piano Vasara“, kuriame skambėjo istorinio „Grand Piano Show“ turo programa. Pasirodymo metu pianistė žiūrovams atskleidė, kad rudenį surengs naują turą ir aplankys net 11 miestų.
„Grand Piano Show“ buvo mano vaikystės svajonės išsipildymas, tačiau atėjo laikas naujiems iššūkiams. Rudenį surengsiu didžiausią savo turą Lietuvoje ir aplankysiu 11 miestų ir miestelių. Šiuo turu noriu grįžti prie akustinių koncertų, intymios aplinkos mažesnėse salėse ir kurti šiltą, tikrą ir asmenišką ryšį su klausytojais“, – sako I. Dūdaitė.
Ieva Dūdaitė – Kur keliai mus suves
Akustinio turo metu pianistė skambins „Grand Piano Show“ pasirodymuose matytu šviečiančiu fortepijonu, kuris kurs romantišką atmosferą, jai scenoje talkins violončelė, o programoje skambės visame pasaulyje žinomi kūriniai ir I. Dūdaitės autorinė kūryba.
Pianistė turą pradės spalio 28 ir užbaigs lapkričio 29 dieną, per kiek daugiau nei mėnesį aplankysianti 11 Lietuvos miestų ir miestelių: Klaipėdą, Birštoną, Ukmergę, Šiaulius, Uteną, Jurbarką, Telšius, Kretingą, Panevėžį, Tauragę ir Šilutę. Visus bilietus platina „Bilietai.lt“.
„Po nuostabios „Grand Piano Show“ kelionės Ieva sugrįžta prie to, nuo ko pradėjo savo kelią: akustinių koncertų, kuriuose fortepijono magija tampa vakaro vinimi. Koncertų, kuriuose išryškėja Ievos talentas ir tampa aišku, kodėl ji tituluojama viena geriausių Lietuvoje“, – teigia turą organizuojančios įmonės „Seven Live“ vadovas Tomas Inčikas.

Durys atidaromos: likus valandai iki renginio.
Renginio trukmė: ~1 val. 10 min.
Pertraukos: nėra.
Renginio kalba: lietuvių.
Vaikai įleidžiami nemokamai: iki 6 metų amžiaus imtinai neužimant papildomos sėdimos vietos (bilietų kontrolės metu pateikti amžių įrodantį dokumentą).
Amžiaus cenzas: nėra.
Nuolaidos: netaikomos.

Spektaklis „Smulkūs vedybiniai nusikaltimai“
2025-11-11 18:00 | Šiaulių kultūros centro Didžioji koncertų salė (Aušros al. 31)
Žilis atsibunda ligoninėje su sutvarstyta galva ir amnezija. Į palatą atėjusi graži moteris tvirtina, kad ji – Liza – jo žmona, o Žilis – jos vyras.
Liza parsiveža Žilį namo ir ima pasakoti jų bendro gyvenimo istoriją, kurios jis visiškai neprisimena!
Taip prasideda šių dviejų žmonių intelektuali dvikova, santykių labirintas, prisiminimų pinklės. Kuris iš jų meluoja? O gal abu? Kuo ilgiau jie kalbasi, tuo daugiau sluoksnių atsiskleidžia: švelnumas tampa grėsmingu, o humoras – užmaskuota ataka. Dialogai veikia tarsi šachmatų partija, kur tiesa kinta su kiekvienu sakiniu.
Kas yra meilė? Ar galima ją atkurti? Gal santuoka yra kūrybinis procesas, kur sutuoktiniai siekia perkurti vienas kitą? O gal – žudikų sąjunga?
Shmitt’as jungia filosofinius klausimus su buities detalėmis, meistriškai suderina erotinę žaismę, juodą humorą ir psichologinę intrigą.
Režisierius Olegas Šapošnikovas (Latvija), būdamas dar ir profesionalus psichologas, kuria giliai pagrįstą ir motyvuotą sceninį vyksmą.
Charizmatiškas aktorių Valdos Bičkutės ir Vytauto Rumšo (jaun.) duetas įtaigiai perteikia sudėtingus personažų išgyvenimus.
Scenografas Marijus Jacovskis bei kostiumų dailininkas Juozas Valenta sukūrė spektakliui atpažįstamą bet tuo pačiu ir estetiškai stilizuotą erdvę.
Renginio trukmė: ~2 val. 30 min. (su pertrauka)

Žaisminga komedija „Aukštakulniais per santuoką“
2025-11-12 18:30 | Šiaulių kultūros centro Didžioji koncertų salė (Aušros al. 31)
Kas nutinka, kai meilė pavargsta, o skyrybos jau suplanuotos… bet kažkas netikėto pasibeldžia į duris?
Ji – aukštakulnių maniakė, jis – vyras, kuriam jau seniai trūksta ne tik gaminamos vakarienės, bet ir dėmesio. Vietoj vakarienės – nauji batai, vietoj pokalbių – sąskaitos, o vietoj artumo – nuotolis. Jie – pora, kuriai baigėsi žodžiai. Rutina, neišsipildę lūkesčiai, smulkūs ginčai, kurie tapo kasdienybe. Skyrybos suplanuotos, emocijos išsikvėpusios, planai padėti tašką – jau rytoj. Ir kai atrodo, kad viskas krypsta į skyrybas, gyvenime pasirodo… kaimynas su stulbinančia paslaptimi. Galbūt atsitiktinai, o gal… ne visai.
Spektaklyje susipina aštri komedija, paradoksai ir nenuspėjamos situacijos, kuriose atpažins save tiek ilgai kartu esančios poros, tiek ką tik įsimylėjusieji.
Komedija „Aukštakulniais per santuoką“ – tai žvilgsnis į mūsų santykius: juokingus, nenuspėjamus, skaudžius ir kartu nepakartojamai žmogiškus.
Juokitės, atpažinkite save ir galbūt… vėl įsimylėkite.
Režisierius: Tomas Dutkievičius (Tomasz Dutkiewicz)
Vaidina:
Šarlotė – Sandra Daukšaitė-Petrulėnė, Justina Nemanytė
Maksas – Tomas Rinkūnas, Paulius Valaskevičius
Daktaras Meilė – Eimutis Kvoščiauskas, Šarūnas Datenis
Renginio trukmė: ~1 val. 30 min.

Geriausios baladės su J. MILIUMI ir Č. GABALIU
2025-11-12 19:00 | Koncertų salė „Saulė”
2025 m. lapkričio 12 d. 19 val. Šiaulių koncertų salėje „Saulė“, suskambės akustinė žinomų atlikėjų programa, kuri paglostys širdis ir ausis visiems roko baladžių gerbėjams.
Gerai žinomi ir mylimi dainininkai – Česlovas Gabalis ir Jeronimas Milius paskutiniu metu aktyviai koncertuoja ir dalyvauja įvairiuose projektuose, tačiau meilė roko muzikai kaskart sujungia juos bendram pasirodymui.
Didžiulę charizmą ir sceninę patirtį turintys atlikėjai surengs koncertą, kuriame akustiškai suskambės žinomos pop ir roko baladės. Tikras širdies džiaugsmas geros muzikos mylėtojams, kurie turės galimybę išgirsti geriausius Rod Stewart, Sting, Scorpions, Bryan Adams, U2, Queen, Bon Jovi, Whitesnake ir kitų roko legendų hitus! Kiekviename koncerte suskamba vis nauja, atlikėjų naujai paruošta roko baladė.
Abu atlikėjai smulkmeniškai rinko kūrinių programą, į kurią norėjo įtraukti pačias geriausias roko balades. Vyrai juokiasi, kad dviejų rokerių muzikinis skonis sutampa, todėl problemų dėl pasirinkto repertuaro nekilo. O kai kurių roko baladžių nepasirinkti būtų buvusi tiesiog nedovanotina nuodėmė – nemažai kūrinių įtraukti į programą pasufleravo atlikėjų balso tembro panašumas. Č. Gabaliui ir J. Miliui scenoje fortepijonu talkins Feliksas Zakrevskis.
„Tai koncertas, kuris savo akustiniu skambesiu kaskart užburia, įtraukia ir neleidžia jo pamiršti“, – sako atlikėjai.

Koncertas „Pasaulio spalvos“
2025-11-13 18:00 | Koncertų salė „Saulė”
Muzikos kupinas vakaras, kuriame suskambės įvairiausi pasaulio garsai, emocijos ir spalvos! Koncerte „Pasaulio spalvos“ klausytojai bus kviečiami leistis į kelionę po muzikos šimtmečius ir žemynus – nuo baroko didybės iki XX amžiaus kompozitorių šedevrų.
Scenoje – išskirtinis atlikėjų būrys:
Adrijana Balsytė (sopranas),
Skirmantė Vaičiūtė (mecosopranas),
Edgaras Davidovičius (tenoras),
Kornelijus Bružas (baritonas),
Ignas Vaišnoras (trimitas),
Gediminas Brūzga (saksofonas).
Kartu muzikuos:
Šiaulių valstybinis kamerinis choras „Polifonija“ (meno vadovas ir vyr. dirigentas – Povilas Vanžodis, dirigentas – Linas Balandis);
Šiaulių pučiamųjų orkestras (meno vadovas ir dirigentas – Sigitas Vaičiulionis, dirigentas – Gediminas Brūzga).
Programoje – XX a. kompozitorių šedevrai, G. F. Händelio „Karališkųjų fejerverkų muzika“ ir W. A. Mozarto „Karūnavimo mišios“, kurių iškilmingi skambesiai perteiks muzikos pasaulio didybę ir emocijų įvairovę.
Koncerto dirigentas – Sigitas Vaičiulionis
Koncertą ves – Raimonda Sližienė

Durys atidaromos: 30 min. iki renginio pradžios.
Renginio trukmė: ~ 1 val. 30 min.
Nuolaidos: studentams, moksleiviams, senjorams ir neįgaliesiems – 50 % nuolaida.
Nemokamai: vaikai iki 6 metų amžiaus (imtinai, neužimant papildomos vietos).

LORDS OF THE SOUND „The Music of Hans Zimmer“
2025-11-14 19:00 | Koncertų salė „Saulė”
LORDS OF THE SOUND pasirodymas – tai daugiau nei koncertas, tai tikras muzikos šou, kupinas emocijų, energijos ir kino muzikos magijos!
„Amazing Spider-man 2“, „The Dark Knight“, „Interstellar“, „Dune“, „Sherlock Holmes“, „Man of Steel“, „Pearl Harbor“, „Gladiator“, „Inception“, „Spirit“, „Wonder Woman“, „Madagascar“, „007: No Time To Die“, „Pirates of the Caribbean“, „The Lion King“ – šie ir kiti legendiniai Hanso Zimmerio hitai skambės gyvai!
Hans Zimmer (Hansas Cimeris) – žmogus, kuris pakeitė kino muzikos pasaulį
Genialus kompozitorius, kurio garso takeliai sukelia šiurpuliukus, savo legendinę karjerą pradėjo nuo filmo „Lietaus žmogus“. Jame jis sukūrė muziką, atspindinčią pagrindinio veikėjo – žmogaus, turinčio autizmo spektro sutrikimą, pasaulio suvokimą. „Nebandyk iškilti į pirmą planą, neužgožk herojų… sukurk šviesos muziką,“ – prisiminė Hansas. Šis požiūris jam pelnė pirmąją „Oskaro“ nominaciją ir akimirksniu pavertė jį vienu geidžiamiausių kompozitorių Holivude.
Nuo tada jo vardas tapo neatsiejama legendinių filmų dalimi. Disney buvo taip sužavėti jo stiliumi, kad patikėjo jam sukurti muziką filmui „Liūtas karalius“. Šis garso takelis Cimeriui atnešė tris prestižiškiausius muzikos apdovanojimus – „Oskarą“, „Auksinį gaublį“ ir „Grammy“. Nuo to laiko jo šedevrai vėl ir vėl skamba didžiausiose pasaulio kino apdovanojimų ceremonijose, paversdami kiekvieną filmą tikrai nepamirštamu.
LORDS OF THE SOUND ir geriausi Hanso Cimerio kūriniai padovanos jums nepakartojamų emocijų! Pasinerkite į magišką atmosferą, kur susilieja simfoninės muzikos grožis, roko energija, įspūdingi vizualiniai efektai, stiprūs solistų ir choro vokalai bei viso kolektyvo užburiantis pozityvumas!
Nepraleiskite! Patirkite muziką, kuri priverčia širdį plakti stipriau ir pažadina ryškiausias emocijas!

MANTAS STONKUS - TŪKSTANTMEČIO VAIKAS. Standup show
2025-11-15 18:00 | Koncertų salė „Saulė”
MANTAS STONKUS aka TŪKSTANTMEČIO VAIKAS vėl rengiasi violetinę klasiką ir skelbia rudens-žiemos sezoną!
TŪKSTANTMEČIO VAIKAS, metų pradžioje pradėjęs kelionę po Lietuvą, TO tikrai nesitikėjo!
Iki vasaros pabaigos:
Anšlaginiai pasirodymai x 38!
Max show per dieną x 2!
Max show per savaitgalį x 4!
Vilnius x 11!
Kaunas x 9!
Klaipėda x 5!
Šiauliai x 5!
Palanga x 3!
Sold out rekordas:
3 val. Kaunas, VDU koncertų salė (730 vietų)!
3 val. Vilnius K2 Comedy club (650 vietų)!
Didžiausia salė: Palangos koncertų salė (1600 žiūrovų)!
Patys matot:
TŪKSTANTMEČIO VAIKAS – populiariausias solinis stand-up show Lietuvos istorijoje.
Reikėtų statyti pakylą ir oficialiai užkabinti TŪKSTANTMEČIO VAIKUI ant kaklo čempiono medalį.
BET apsieisime be ceremonijų ir geriau vėl pastatysime jau legendinį KIOSKĄ. Rudens-žiemos sezonui pasirengusį!

Kauno šokio teatro „Aura“ šokio spektaklis „JŪRA“
2025-11-16 18:00 | Šiaulių dramos teatras
Renginio organizatorius – ŠIAULIŲ DAILĖS GALERIJA.

M. K. Čiurlionio simfonijos „Jūra“ (1903 – 1906) kompozicinė visuma pasižymi filosofine potekste, ryškiais gamtos vaizdiniais ir psichologiniu turiniu. „Jūros paveikslas, nuo seno viliojęs kompozitorių, ryškėjo kaip kovose apvalyto ir išaukštinto gyvenimo simbolis; aktyvi jėga, tragiškai lūždama ir iškilmingai prisikeldama, kreipėsi į paniekintą žmogaus vertingumą, kvietė kilti prieš amžiaus ydas ir priespaudą“. (Vytautas Landsbergis)
Choreografei Birutei Letukaitei M.K. Čiurlionio „Jūra“ tapo pagrindine metafora, siekiant kalbėti apie pakitusį šiuolaikinio žmogaus ir gamtos santykį, apie šių dienų skaudulius: toksinėmis medžiagomis užterštą Baltijos jūrą ir visuomenę, kuri užteršta fobijomis, egoizmu ir apatija. Pažeista gamtos ir
žmogaus pusiausvyra atneša abipusius negrįžtamus praradimus.
„Mokslininkai seniai ištyrė ir nustatė, kad Baltijos jūra yra labiausiai chemiškai užteršta jūra pasaulyje, kad joje pagautų žuvų negalima valgyti […] Baltijos jūra yra radioaktyviausia ne tik tarp jūrų, bet ir apskritai radioaktyviausias vandens telkinys pasaulyje.“ ( ELTA)
„Ko skundiesi, jūra?“, – daugiau kaip prieš 100 metų klausė kompozitorius, lyg nujausdamas būsimą Baltijos aimaną.

Režisierė – Birutė Letukaitė
Režisieriaus asistentė – Eglė Valadkevičiūtė-Marcinkevičienė
Kostiumų dailininkė – Eglė Sakalaitė
Šviesų dailininkas – Vilius Vilutis
Kompozitorius – Mikalojus Konstantinas Čiurlionis
Choreografė – Birutė Letukaitė
Aktoriai/atlikėjai: Kauno šokio teatras „Aura“, Nacionalinės Mikalojaus Konstantino Čiurlionio menų mokyklos Baleto skyriaus moksleiviai, Miko Petrausko scenos menų mokyklos šokių skyriaus moksleiviai.

Santykių komedija „SAVAITGALIS BE TAISYKLIŲ“ | N12
2025-11-16 18:00 | Koncertų salė „Saulė”
„SAVAITGALIS BE TAISYKLIŲ“ Šventinė santykių komedija

Istorija apie keturis draugus, susitikusius vasarnamyje kartu praleisti savaitgalio. Nors jie draugauja jau daugelį metų, netikėtai paaiškėja kelios jų paslaptys. Jiems bendraujant sužinome, kas buvo nutylėta: paaiškėja, kad visi veikėjai turi kokią nors neišsipildžiusią svajonę.

Pjesės personažai supranta, kad niekas neprarasta, kad jie gali išdrįsti ir įgyvendinti savo troškimus. Juokingus nesusipratimus keičiant slegiančiam ilgesiui autorius per sąmojingus pokalbius parodo, kokie mes visi panašūs. Visi galime svajoti ir trokšti geresnio gyvenimo.

Kanadiečių dramaturgas Normas Fosteris gimė 1949 metais, sukūrė apie 50 pjesių. Dažniausia jo kūrinių tema – žmonių santykiai, pjesės dažnai statytos Kanados teatruose. Ši pjesė Lietuvoje statoma pirmą kartą.

Vaidina:
Ainis Storpirštis
Simonas Storpirštis
Oneida Kunsunga
Toma Vaškevičiūtė

Perkant 10 ir daugiau bilietų galite kreiptis: vipklientai@bilietai.lt
Durys atidaromos: 1 val. iki renginio pradžios.
Renginio trukmė: 2 val.
Pertraukos: yra, 20 min.
Renginio kalba: lietuvių.
Vaikai įleidžiami nemokamai: neįleidžiami.
Amžiaus cenzas: N-12
Nuolaidos: netaikomos.

Koncertas „Simfoninis baletas aštuonioms rankoms“
2025-11-20 18:00 | Šiaulių dramos teatras
Renginį organizuoja Šiaulių Lions klubas „Alka”.

Koncertas „Simfoninis baletas aštuonioms rankoms“ – tai užburiantis artistiškumo ir inovatyvumo derinys. Šiame išskirtiniame fortepijoninio kvarteto pasirodyme dalyvauja keturi pianistai virtuozai, kamerinio ansamblio ,,Neišskiriamieji pianistai” nariai: Lukas Gedvilas, Julija Bagdonavičiūtė , Gabija Maknavičiūtė ir Kamilė Zaveckaitė.
Prieš penkiolika metų susikūręs kvartetas manevringais judesiais ir vėl pražys momento sukurtoje simfonijoje, o neįtikėtiną sinchronizaciją ir darnią sinergiją klausytojai patirs ne tik ausimis, bet ir akimis! Šį koncertą išskiria neįprastas repertuaras, siūlantis gaivius klasikinės muzikos kūrinius, viliojančius publiką žavių šokio melodijų ir harmonijų gobelenu.
